Tramp Saudiya Arabistoniga keldi

AQSh prezidenti Donald Tramp Saudiya Arabistoniga tashrif bilan keldi. Bu haqda Associated Press xabar bermoqda.
Tramp xorijiy safari davomida Isroil va Vatikanga ham borishni rejalashtirgan. Bundan tashqari, u NATOning Bryusseldagi yig‘ilishida qatnashmoqchi va Sitsiliyada “katta yettilik” davlatlari yetakchilari bilan uchrashishni maqsad qilgan.
Avvalroq O‘zbekiston prezidenti Shavkat Mirziyoyev 21 may kuni Saudiya Arabistoni qiroli Salmon ibn Abdulaziz al-Saudning taklifiga binoan Arab-musulmon mamlakatlari va Amerika Qo‘shma Shtatlari sammitida ishtirok etishi haqida xabar bergandik.